Анализ на сонет 120

В периода между 1593 и 1599 г. Шекспир пише 154 сонета, които публикува през 1609 г. Ако трябва да направим паралел между „ Песенник“ на Петрарка и 120 сонет на Шекспир, трябва да отбележим, че докато Петрарка описва Беатриче, единствената жена, която е обичал големият италиански поет като божествена, ефирна и единствена, то Шекспир изобразява тайната Лейди в 120 сонет като земна и реална жена.

В ренесансов дух Шекспир разглежда любовта като болка и измяна. Той говори в първо лице , единствено число, защото така изповедта става по-искрена, лична и интимна, изповядва най-съкровените човешки чувства и представя в сонета въображаемия диалог между човека и любимата – взаимно наранили се в любовното чувство :

Че ти бе зъл, туй ползва мен самия.

Любовта e част от живота, поетът определя мястото й в космоса и в света на човека. Болката от нанесената измяна гори в душата на лирическия говорител така, както тя изгаря душата на непорочната Лейди :

Как болката, която ми нанесе,

не ме подсети колко те боли ?

Любовното чувство е не само сладко, но и горчиво. То може да нарани и обезсърчи човека, да го направи зъл отмъстител или коравосърдечен злодей. Но за тази болка има лек – това са сълзите на потърсилия прошка влюбен.

Съвсем рационално Шекспир говори за плътта, която чрез сълзите може да бъде излекувана като с балсам :

какво изстрадах аз, за да ти дам,

тъй както ти, от сълзите си скромни,

лекуващи скръбта като балсам...

Раната от измяната в любовта трябва да бъде обезкървена чрез прошката :

Рани ме ти и аз ти отплатих.

Прости сега тъй, както ти простих.

В света на влюбените има периоди на страдания и горест. Това чувство не само ни прави щастливи и ни окриля, но и може да ни рани като беззащитни птици, търсещи закрила. Само опрощението, извинението и благородното даване на втори шанс могат да върнат радостта от живота след измяната и лъжата. В този сонет поетът очертава границите на човешките емоционални възможности – той може да лъже, да крие истината, да изневерява, но и да бъде великодушен в опрощението, защото само то ни издига от пепелта и ни прави истински щастливи.

Голяма е заслугата на Шекспир за изграждане на ренесансовата представа за жената. В 120 сонет тя е човек от плът и кръв – грешна, вечна и реална. Именно тази жена е била обичана и ще бъде обичана за вечни времена.

Вяра Чилева